og mange andre Planter kunde skyde Kimknoppen op igennem Voks- 

 laget, som saaledes kom til at slutte tæt om Stængelen. Nogle Planter 

 med overjordiske Kimblade kunde ikke selv komme igennem Vokset, og 

 de maatte da hjælpes, og andre maatte plantes i Potten, og i disse 

 Tilfælde maatte der smeltes til omkring de nye Planter, men da der 

 benyttedes en letsmeltelig Voksart, gjorde Varmen ikke Planterne nogen 

 Skade. 



Planterne fik nu Lov til at vokse i et Væksthus under ensartet Tempe- 

 ratur, uden nogensinde at blive vandede. Var Gennemluftning af Jorden 

 nødvendig, førtes to tynde Glasrør ned langs Glassets Sider indvendig, 

 igennem det ene sugedes Luft ud, gennem det andet førtes fugtig Luft ind. 

 Naar de visnede, blev de sat under en Glasklokke med vanddampmættet 

 Luft, og hvis de kom sig her, fik de Lov at staa udenfor Klokken igen, 

 indtil Bladene var endeligt visnede, d. v. s. indtil et Ophold i vand- 

 dampmættet Luft ikke fik dem til at rejse sig igen. Saa var det Punkt 

 naaet, hvor Jordens fastholdende Kraft modvirkede Plantens sugende 

 Kraft med en saadan Styrke, at det til Transpirationen nødvendige 

 Vand manglede : Visningspunktet var naaet. Nu toges Planten op, 

 Jorden vejedes før og efter en stærk Tørring, og Forholdet mellem de 

 to Vejninger gav Visningscoefficienten : Vandmængden udtrykt i pCt. 

 af Tørvægten. 



Briggs & Shantz har foretaget c. 1300 Bestemmelser af Visnings- 

 coefficient i 20 forskellige Jordarter og med mange forskellige Planter. 



Det viste sig for det første, at samme Planteart i samme Jord al- 

 tid har samme Visüingscoefficient — Afvigelserne var altid tilladeligt 

 smaa — og at det ikke var af nogen Betydning, om Planterne var 

 gamle eller unge, lige saa lidt som, om de før Forsøget havde vokset 

 i Lys eller i Skygge, under fugtige eller tørre Forhold, eller i det hele 

 hvorledes deres Kaar havde været. 



For det andet viste det sig, at samme Planteart i forskellig Jord- 

 bund har forskellig Visningscoefficient. Dette er jo kun en Bekræftelse 

 af Sachs' Fund, som ovenfor illustreredes ved Tobaksplantens Forhold. 

 Briggs & Shantz fandt Visningscoefficienten paa fra 1 til 30 pCt., hvad 

 der betyder, at en svær Jordart er tør med et Vandindhold der er 

 langt større end det, der vilde faa en let Jordart til at være vand- 

 mættet. 



For det tredie har Briggs & Shantz fundet, at i samme Jordart 

 har de forskellige Plantearter, hvormed de har eksperimenteret, tilnær- 

 melsesvis samme Visningscoefficient; hvis Gennemsnittet for en Jord- 

 art er 100, svinger Tallene for de forskellige Plantearter mellem 95 og 

 105. Dette vil sige, at de anvendte Arter viste sig ikke at 

 være væsentlig forskellige med Hensyn til den Procent- 

 mængde Vand, de kunde fratage samme Jordart. 



For at faa en »relativ Visningscoefficient«, et Udtryk for hver en- 

 kelt Arts Evne til at reducere Vandholdigheden i Jorden i Almindelig- 

 hed, ikke blot i en enkelt Jordart, gaar Forfatterne frem paa følgende 

 Maade : 



For hver Planteart divideres hver Bestemmelse af Visningscoeffi- 

 cient med Gennemsnittet af samtlige Bestemmelser (for alle Plante- 



